Mark Donaldson med generalguvernør Quentin Bryce i forbindelse med dekoreringen med Victoriakorset for Australia 
**Mark Gregor Strang Donaldson** (født 2. april 1979) er en australsk soldat og den første som er tildelt Victoriakorset for Australia, landets høyeste utmerkelse. Donaldson er medlem av Special Air Service Regiment og tjenestegjorde i Oruzgan i krigen i Afghanistan der han eksponerte seg for fiendtlig ild for å beskytte sårede soldater og deretter reddet en tolk mens han ble beskutt.

Karriere
--------

Victoriakorset for Australia er tildelt fire personer. Dette er medaljespennen til Mark Donaldson. Victoriakorset lengst til venstre. Donaldson har også mottatt Den australske medaljen for aktiv tjeneste, Afghanistan-medaljen, Den australske forsvarsmedaljen og NATO-medaljen
Donaldson verva seg 18. juni 2002 og fullførte opplæring ved Army Recruit Training Centre i Kapooka (New South Wales), der han utmerket seg med god fysikk og som en god skytter.

Han startet tjeneste ved 1. bataljon i Royal Australian Regiment i november 2002. Donaldson fullførte i 2004 utdanningen for å bli tatt opp i Special Air Service Regiment (SASR) og ble i mai 2004 overført til 3 Special Air Service Squadron. Under tjeneste i SASR gjennomført Donaldson utstasjoneringer i Øst-Timor, Irak og Afghanistan.

I 2008 ble Donaldson lettere skadet under kamp i Oruzgan-provinsen, men fullførte utstasjoneringen.

Etter gjennomført lederkurs ble Donaldson i 2010 forfremmet til korporal.

Victoria Cross
--------------

Donaldson ble tildelt Victoria Cross for sine handlinger i kamp i Afghanistan 2. september 2008. Då styrken hans falt i et bakholdsangrep eksponerte Donaldson seg flere ganger for fiendtlig ild for å dra ildgivingen vekk fra sårede soldater, noe som gjorde det mulig å dra de sårede i sikkerhet. Under tilbaketrekkingen ble en såret tolk etterlat, men under sterk beskyting krysset Donaldson et 80 meter langt åpent område og bar den sårede tolken tilbake.

Donaldson ble den første mottakeren av Victoria Cross for Australia da han ble tildelt dekorasjonen av generalguvernøren for Australia under en seremoni i Government House (Canberra) den 16. januar 2009.

Utmerkelser
-----------

I tillegg til Victoria Cross har Donaldson også mottatt Australian Active Service Medal med spenne «ICAT», Afghanistan Medal, Dronning Elisabeth IIs diamantjubileumsmedalje, Australian Defence Medal og NATO-medaljen i versjon Non-Article 5 med spenne «ISAF». 

Avdelinger han har tjenestegjort i er videre tildelt Unit Citation for Gallantry og Meritorious Unit Citation.

|  |  |  |  |  |  |  |
| --- | --- | --- | --- | --- | --- | --- |
| Utmerkelser

|  |  |
| --- | --- |
| Victoria Cross | Australian Active Service Medal |

|  |  |  |  |
| --- | --- | --- | --- |
| Afghanistan Medal | Dronning Elisabeth IIs diamantjubileums-medalje | Australian Defence Medal | NATO-medaljen (ISAF) |

 |

Referanser
----------

1. 1 2 3 4 5 6 7 8 9 10 11 12 13  «Trooper Mark Gregor Strang Donaldson, VC». Department of Defence. 16. januar 2009. Arkivert fra originalen 14. februar 2014. Besøkt 2. november 2012.
2. ↑  «Victoria Cross winner Mark Donaldson promoted to corporal». *The Australian*. AAP. 29. juni 2010. Besøkt 29. juni 2010.
3. ↑  RSL Weekly Review 17.09.2012[*død lenke*], herveybayrslsubbranch.com.au, besøkt 2. november 2012.

|  |  |
| --- | --- |
| Oppslagsverk/autoritetsdata | VIAF **·** LCCN
 |